Fost it-titjiriet imħassra minn u lejn l-ajruport ta’ Katanja fi Sqallija, bejn il-bieraħ filgħaxija u llum kien hemm tliet titjiriet tal-Airmalta.  Dan hekk kif l-ajruport ta’ Katanja kellu jingħalaq għal ftit sigħat minħabba l-iżbroff tal-vulkan Etna. Kelliem għall-kumpanija li tmexxi l-ajruport f’Katanja qal li l-qawwa u d-direzzjoni tar-riħ tefgħu sħaba kbira ta’ rmied lejn l-ajruport u din setgħet toħloq  periklu għall-ajruplani. Riżultat ta’ dan tħassru 47 titjira minn u lejn Katanja.